c: text/html

text:
Dia di Mama Tera, Directie Natuur en Milieu ta planta Palo di Sia
- Details
Awe 22 April ta wordo observa como Dia di Mama Tera (Mother Earth Day) e ta un dia pa inspira concientisacion, proteccion y aprecio pa mundo su medio ambiente. Directie Natuur en Milieu (DNM) tambe ta tuma e initiativa pa e aprecio aki.
Kico ta por hasi ariba dia di MamaTera? E dia di observacion aki por inclui actividadnan manera planta mata den grupo of bo so, cushina un dushi plato saludabel, accion di limpiesa den bario, hasi contacto cu esnan elegi pa tuma accion den cuestion di medio ambiente, usa materialnan recycla entre otro. Tin hende ta encurasha un accion di firma pa pone un stop na Global Warming y stop destruccion di naturaleza.
Kico ta e historia di dia di MamaTera? E dia aki a wordo funda dor di senador di Merca Sr.Gaylord Nelson na 1970 pa promove ecologia y respet pa bida riba mundo y tambe pa encurasha concientisacion pa problemanan manera polucion di aire, awa y tera.
Kico ta Directie Natuur en Milieu su initiativa pa e dia aki? E colleganan di Directie Natuur en Milieu a planta dos mata di Palo di Sia Cora, un mata di Tamarijn y uno di Kenepa.. Un danki ta bai na departamento di Agricultura Cria y Pesca cu a hasi un donacion di e dos matanan di Palo di Sia y tambe dos saco di mescla di gordura. Como cu e Palo di Sia ta uno no mucho conoci of casi no ta wak nan mas na Aruba, lo elabora den e relato aki ariba e Palo di Sia Cora.
Sera conoci cu Palo di Sia Cora: e nomber scientifico ta Burcera Simaruba. Bo tawata sa cu e mata aki ta schaars na Aruba? Na unda e ta crece? E mata aki ta original di areanan tropical den regionann di Merca, Sur America, Sur di Mexioco y Caribe, tambe Braziel y Venezuela. Naturalmente e ta crece bon den nos clima seco na Aruba tambe.
Discripcion: Palo di Sia ta un mata categortiza como uno chiquito te mediano cu por crece te 30 meter halto y por yega un diameter di mas of menos 1 meter di stam. E stam ta cora te cora scur pesey tambe e ta comicamente jama na Ingles, Tourist tree, door cu e ta pela mescos un cuero di un turista cu a kima den solo.
E takinan y blachinan ta consisti di 7 pa 11 blachi cu un vorm oval unda cada un por ta entre 4 pa 10 centimeter di largura y 2 pa 5 centimeter hancho. Densu temporada di production, Maart y April e por produci fruta chiquito manera un capsula cu un solo simian di 5 pa 6 milimeter den diameter. E simian ta cubri cu un vet color cora. E fruta ora e ta hecho of berde e por kita hopi liher for di e palo si e wordo sacudi. E fruta ta wordo comi pa parhanan.
Ban plante: e mata por crece den suelonan poco salo y den clima seco como tambe e ta crece basta liher. Tambe Palo di Sia Cora por wordo planta unda tin hopi biento pasobra e ta un di e matanan categoriza na Florida como “Hurricane resistant” species. E por wordo planta pa proteha cosecha pa proteccion di demasiado biento.
Importancia di e Palo di Sia; door cu e mata aki ta economico pa mantene y tambe e ta crece liher, e ta un mata ecologicamente recomendabel como un “starter tree” pa reforestacion.
Directie Natuur en Milieu ta gradisi su staff cu a coopera cu e projecto di planta e matananan aki esta e Palo di Sia cora como tambe un mata di Tamarijn y uno di Kenepa . Aki por admira e momentonan cu Santa Rosa a entrega e matanan y tambe ora cu nan a wordo planta na nos oficina na Berhardstraat Sanicolas.

robotstxt: allowed

filter: keep


text:
Estadonan Uni di Merka(Bo a yega akinan pa via di e página Merka)
Estadonan Uni di Merka ta un país ku ta keda na kontinente Nort Amérika. E nòmber ofisial di e país ta United States of America. E kapitál di Merka ta Washington D.C.. E siudat mas grandi di Merka ta New York City. E pais ta situá kasi kompleto den Nort Amerika, kaminda su kwarenti ocho estadonan kontinuoso anto Washington D.C ta keda, entre e Oceano Atlantiko anto e Oceano Pasífiko, e ta grèns na Canada na parti nòrt i Mexico na parti suit. E estado di Alaska ta den e huki nòrt-wèst di e kontinente, ku Canada na parti oost anto Rusia na parti wèst over di e Straat van Bering. E estado di Hawaii ta un arkipielago mei-mei di Oceano Pasífiko. E pais tambe ta posesá varios teritorio den Caribe anto Oceano Pasífiko.
Na 9.83 mion km2 anto ku 310 mion hende, Estadonan Uni di Merka ta e di tres of di kwater pais mas grandi anto e di tres na area anto poblashon huntu. E ta un di e paisnan mas diversifika i multikultural, ku ta e produkto di immigrashon na gran escala for di hopi otro pais. E ekonomia di E.U. ta e ekonomia nashonal mas grandi na mundu, ku un GDP estima di $14.3 tríon.
Indigeno di origen Aziatiko a habitá lokual ku aworaki ta e vasteland du Estadonan Uni di Merka pa miles di aña. E poblashon nativo merikano aki a wordu redusi dor di malesanan e gueranan despues di kontakto oropeo. Estadonan Uni a wordu formá dor di diestres kolonianan Britaniko ku tabata keda na e kosta atlantik. Riba 4 di Juli, 1776, nan a traha e Deklarashon di Independensia, ku a proklama nan derecho di determinashon anto nan establesementu di un union köpera. E estadonan rebelioso a bati e Emperio Britaniko den e Revoloshon Merikano, e prome guera kolonial di independensia ku tabatatin sukses. E konstitushon di awendia a wordu adopta na 17 di september 1787; su ratifikashon e siguiente aña a traha e Estadonan Uni den un republika ku un gobiernu fuerte sentral. E billeta di derechonan (Bill of Rights), komprimí di dies ammandamentonan konstitushonal garantiendo hopi derechonan fundamental anto libertadnan, a wordu ratifika na 1791.
Den e siglo 19, Estadonan Uni a haña tereno di Fransia, Spaña, Reino Uni, Rusia anto a anexa e republika di Texas i e republika di Hawaii. Disputanan entre e parti sur agrikultural i e parti nort industrial over di estadonan su mes derechonan anto e expanshon di e institushon di Sklabitut a proboka e Guera sivil Merikano di e añanan 1860'. E parti nort a gana anto a preveni un split permanente di e pais anto a kaba ku sklabitut legal na E.U.. Pa di e añanan 1870', e ekonomia nashonal tabata esun mas grandi na mundu. E guera Spaño-Merikano anto e Prome Guera Mundial a konfrimá e pais su status manera un poder militar. E la emergi for di e Di Dos Guera Mundial manera e prome pais ku Arma Nuklear anto un miembro permanente di Nashonan Uni su konsul di seguridat. E final di e Guera Friu anto e disulushon di e Union Sovietiko a laga Estadonan Uni komo e uniko superpoder keda na mundu. E pais ta akunta pa 40% di mundu su gastamentu militar anto ta e lider ekonomikamente, politikamente anto kulturalmente di mundu.
Kontenido
EtmologiaEditá
Na 1507, kartografo Aleman Martin Waldseemüller a produsi un mapa di mundu kaminda riba dje e la yama e ternan di e hemisferio west "America" na e explorado i kartografo italiano Amerigo Vespucci. E kolonianan formal di Gran Bretania a husa e nomber ei prome riba e deklarashon di independiensia. E nomber Merka ta un forma kortiko di e nomber ei.
Geografia, klima, anto medio ambienteEditá
E area terrestral di e Estadonan kontinuoso ta aproksimadamente 770 míon hektare. Alaska, separa for di e resto di e pais dor di Canada, ta e estado mas grandi di e pais ku 150 míon hectares. Hawaii, okupando un arkipielago den e Pasifiko Sentral zuid-west di Nort Amerika, tin un tiki mas ku 1.6 míon hektare. E Estadonan Uni ta e di tres of di kwater pais na mundu. Kedando patras di Rusia i Canada anto djis abou of ariba di China. E variashon ta keda den e disputashon di area ku china tin ku India.
E plano kostal riba e kosta atlantiko ta bira mondinan anto serunan plat riba Piedmont. E serunan di Appalachen ta dividi e kosta ost for di e Lagonan Grandi anto e planonan plat di mei-mei di e pais. E riu di Mississippi, ta e riu di kwater mas grandu na mundu anto ta kore di nort pa suit na parti mei-mei di e pais. E parti plat, fertil di e Planonan Grandi ta sigui bai west te ora e yega un terra hatu parti west. E Rocky Mountiansnan, na e parti west di e planonan grandi a ekstende nort pa suit dor di e pais yegando altitudnan di 4.300 meter na Colorado. Mas west tin e Great Basin anto e desiertonan di Mojave. E serunan di Sierra Nevada anto e Cascade ta kora kantu di e kosta west pasifiko di e pais. Na 6,194 meter di haltuea, Alaska su Mount McKinley ta e seru di mas haltu den e pais anto na Nort Amerika. Volkannan ta komun ront Alaska su arkipielgo di Aleksander anto Islanan Aleutia, anto Hawaii ta konsisti di islanan volkanti. E supervolkano bou di Yellowstone National Park den e rockiesnan ta e pais su volkan mas grandi
E Estadonan Uni di Merka, ku su grandura anto variedat geografiko, ta inklui mayoria di e klimanan nu mundu. Na parti oost di e di 100 meridian. e klima ta kambia di kontinental humedo na parti nort te ku suptropikal humedo na parti ost. E punto di mas ost di Florida ta tropikal, Hawaii tambe. E planonan ta semi-arido. Anto hopi di e serunan na parti west tin un klima alpino. E klima ta arido den e Basin grandi, desierto den e zuid-west, mediteranio den e kosta di California, anto oseanikto den Oregon i e estado di Washington anto parti sur di Alaska. E kostanan riba e Golfo di Mexico ta haña varios orkan kada aña. Anto e parti west mei-mei ta haña hopi Warwaru
E ekoligia di e E.U. ta kosidera "megadiverso" ongeveer 17.000 espesie di mata ta okuri den e pais anto 1.800 espesie di matanan ku ta saka flor por wordu haña na Hawaii. E Estadonan Uni ta e kas i mas ku 400 zògdier, 750 para anto 500 reptilo anto afibio. Estadonan Uni tin mas ku 400 mammal, 750 para, anto 500 reptilo i espesie amphibiko. Mas of menos 91.000 espesie di insekto a wordu diskribi den e pais. E akto di espesienan na peliger di ekstinshon di 1973 a proteha espesienan na piliger di ekstinshon i nan habitatnan, ku ta wordu monotoria dor di e gobiernu. Tin sinkuenti ocho parke nashonal anto hopi mas parkenan, mondinan anto areanan di boske federalmente maneha. Tur huntu e gobiernu tin 28.8% di e area di e pais. Mayoria di esaki ta area proteha, anto un par di dje a wordu kumpra pa drilmentu di zeta, minamentu di gas, i kapmentu di palu; 2.4% ta pa uso militar.
HistoriaEditá
Nativo Merikanonan anto kontakto OropeoEditá
E hendenan indigeno di e terra figo, inkluiendo nativonan di Alaska, a kere di a imigra for di Asia, entre 12,000 i 40,000 aña pasa. Un par di nan manera e kultura di Mississippi prome ku Columbus tabata tin un kultura hopi avansa anto a kuminda ku agrikultura, architektura anto sosiedatnan abase di status. Depues ku Oropeonan a kuminsa biba riba e kontinente hopi míones di nativo merikanonan a muri dor di epidemikonan di malesanan importa for di oropa.
Na 1492, eksporado genoes Christopher Columbus, bou di kontrakto di e korona spaño, a yega vario isla den Karibe trahando e prome kontakto ku e hendenan indigeno. Na 2 di april, 1513, konkistado spaño Juan Ponce de León a bini riba un luga ku e la yama "La Florida" e prome yegada dokumenta di oropeonan riba loke lo bai bira e Estadonan Uni. E spañonan a traha suidat den e regio ku a wordu sigui dor di esunnan di awendia. Komersionan di lana Frases a establese un post yamá Nobo Fransia ront di e Lagonan Grandi; Fransia a bini pa tin mayoria di e kontinente su interior komo kolonia ta na e parti abou di e Golfo di Mexico. E prome bibiend ingles tabata e kolonia di Virginia na Jamestown na 1607 anto e kolonia di Plymouth di e pilgrimonan. E chartermentu di e kolonia di Massachusetts Bay a soru pa hopi migrashon; pa 1634 e kolonia di New England a wordu habita dor di mas ku 10,000 Purita. Entre lat 1610 anto e revolushon merikano mas of menos 50,000 konvikto a wordu hiba na Inglaterra su kolonianan merikano. Kuminsamentu di 1614 e Hulandesnan a kuminsa un kolonia banda di e riu di Hudson, inkluiendo e suidat di Nieuw Amsterdam riba e isla di Manhattan.
Na 1674, e hulandesnan a sali for di nan kolonianan merikano anto a bende ku Inglatera; e provensia di Nieuw Nederland a kambia nomber bira New York. Hopi immigrantenan nobo, espesialmente na parti suit, tabata sirbido di e kolonisadonan di virginia. Ront di e kambiamentu di e siglo 18 esklabonan afrikano a bira e rekurso primera di labor forsá. Ku e divishon di Carolina den 1729 anto e kolonisashon di Georgia, e diestres kolonianan ku lo bira e Estadonan Uni a wordu establese. Tur tabata tin un gobiernu lokal ku elekshonan habri pa mayoria homber liber, ku un devosho kresiendo pa e derechonan di ingles. Tur a legalisa e komersio di esklavo afrikano. Ku cifranan di nansementu haltu anto sifranan di morto abou, i hopi migrashon e kolonianan a krese rapidamente. E movementu revival di Christianismo di e añanan 1730 te ku 1740 tambe konosi komo e Lantamentu Grandi a kuminsa interes den religion anto libertad di religion. Na e guera franses-indjan, e forsa Britaniko a kaptura Canada for di e Franses nan pero e poblashon franses a keda isola for di e kolonianan sur. Ekskluiendo e Nativo Merikanonan, ku tabata wordu mové, e diestres kolonianan tabata tin un poblashon di 2.6 míon hende na 1770, mas of menos tersera esun di Inglatera; kasi un di kada sinku merikanonan tabata katibunan kolo skur. Toch subjekto na belasting Britaniko, e kolonialistanan no tabata tin representashon di e Parlamento di Gran Britania.
Independiensia i expanshonEditá
Tenshon entre kolonialistanan merikano anto e Inglesnan den e periodo di revolushon di e añanan 1760 anto 1770 trempan a yega na e guera di revolushon merikano, bringa pa 1775 te ku 1781. Na 4 di Juni 1775, e Congreso Kontinental, trahando na Philadelphia, a establese un Leger Kontinental bou di e kommando di George Washington. Proklamando ku "tur homber a wordu traha igual ("all men are created equal") anto a wordu duná sierto derechonan, e congreso a adopta e Deklarashon di independiensia, skibi dor di primeramente Thomas Jefferson, riba 4 di Juli 1776. Riba e dia ei Merka aworaki ta selebra su dia di independiensia. Na 1777, e artikulonan di e confederashon a establese un gobiernu federal swak ku a opera te ku 1789.
Despues ku nan a gana kontra Gran Bretania e forsa merikano a yuda e fransesnan, Gran Bretania a rekonose e independiensia di e E.U. anto e estado su soviernidat riba teritorio merikano parti west di e riu di Mississippi. E konvenshon constitushonal a wordu organisa na 1787 dor di esunnan ku tabata ke establese un gobiernu nashonal fuerte, ku e poder di parti belasting. E konstitushon di Estadonan Uni a wordu ratifika na 1788, anto e republika nobo su prome senato i las di representativo anto presidente -George Washington—a tuma ofisina na 1789. E billeta di derecho, prohibiendo restrikshon federal di libertad personal anto garantiendo un rango di protekshon legal, a wordu adopta na 1791.
Attitudnan kontra sklabitud tabata kambiando; e konstitushon tabata proteha i komersio di katibunan afrikano solamente te ku 1808. E estadonan parti nort a abolisa sklabitud entre 1780 i 1804, lagando e estadonan di sklabitud na parti suit komo defendedornan di e "institushon pekuliar" ei. E di dos Lantashon Grandi, kuminsando ront di 1800, a hasi evangelismo un forsa grandi tras di e reformanan social, inkluiendo abolishonismo.
Amerikanonan' su gana di expandi bai parti west a wordu kuminsa den un serie largu di guera kontra indjan. E kumpramentu di Loisiana un teritorio franses di klaim di presidente Thomas Jefferson na 1803 a krese e nashon su grandura ku dos biaha. E guera di 1812, deklara kontra Britania over di varios problemanan anto a keda na un empata, a fortifika nashonalismo merikano. Un serie di inkurshon militar na Florida a pone Spaña sede su teritorio di Florida anto otronan ront di e Golfo di Mexico na Merka na 1819. E Kaminda di Lagrima den e añanan di 1830 a examplifika e removeshon di indjannan ku a kita hopi nativonan for di nan tera. E Estadonan Uni a aneksa e Republika di Texas na 1845. E konsepto di destino di manifestashon a wordu popularisa na e tempu aki. E tratado di Oregon ku Britania a laga Merka kontrola mayoria di e parti nort-west di pais. E viktoria merikano over di Mexico a resulta den e seseshon di California i mayoria di a parti zuidwest di e pais na 1848. E Race di Oro na California di 1848–49 a kousa hopi migrashon bai parti west. Rails nobo pa trein a hasi transportashon hopi mas fasil anto a hasi e konfliktonan di e merikanonan nativo piho. Den e siguiente mei- siglo, mas ku 40 míon Bison Merikano of buffel a wordu mata pa nan kuerunan i karni anto pa hasi e plamashon di e systema di railsnan mas fasil. E perdida di e buffelnan, e kuminda primario di e nativo merikanonan, tabata un sla duru pa hopi di e kultura nativonan.
Guera Sivil i IndustrialisashonEditá
Tenshonnan entre e estadonan ku tabata tin sklabitud i esunnan liber tabata aumenta dor di argumentonan over di e relashon entre e gobieno di nivel federal i nashonal, i tambe ku konfliktonan violento over di e kresementu di sklabitun den e estadonan nobo. Abraham Lincoln, kantidate di e partido anti-sklabitud Republikando, a wordu elekta na 1860. Prome ku e la tuma ofisina, siete estado di sklabitud a dekklara nan sesshon for di e Estadonan Uni anto a establese e Estadonan Konfedera di Merka. Ku e atake di e konfederadonan riba Fort Sumter, e guera sivil a kuminsa anto kuater estado di sklabitud a djoin e Konfederadonan. Lincoln su proklamashon di emancipashon na 1863 a deklara esklabonan den e Konfederidat pa ta liber. Siguindo e viktoria di e Union na 1865, tres amandamentu nobo den e konstitushon a sigura libertad pa kasi un mìon Afro-Merikanonan ku tabata esklavo, e di dieskuater amandamentu anto a hasi nan siudadero, anto e di diessinku a duna nan derecho di vota.
Despues di e assasinashon di Lincoln rekonstrukshon radikal di e republikanonan tabata tin komo meta pa reintegra i rekunstrui e estadonan suit anto ensigura e libertad di e ex-katibunan. e resolushon di e elekshon presidenshal di 1876 dor di e kompromiso di 1877 a kaba ku e rekonstrukshon; e leinan di Jim Crow a segraga hopi Afro-merikanonan. Den e parti nort, urbanisashon anto e influxo grandi di immigrantenan for di sur Oropa anto ost Oropa a hasi e pais su industrialisashon mas lihe. E ola di immigrashon, durando te ku 1929, a duna hopi labor barata anto a transforma kultura merikano. Kresementu den infrastuktura nashonal a kousa kresementu ekonomika. E kumpramentu di Alaska na 1867 di Rusia a kompleta e pais su ekspanshon riba e kontinente merikano. E masacre di Wounded Knee na 1890 tabata e delaster konflikto arma grandi kontra e indjannan nativo. Na 1893, e monarkia indigeno di e reino pasifiko di Hawaii a wordu kibra dor di un coupe d' etait dirigi pa residentenan merikano; e gobiernu merikano a aneksa e arkipielaho na 1898. Viktoria den e guera spaño merikano den e mesun aña a demonstra ku e Estadonan Uni tabata un poder grandi anto a kousa e aneksashon di Puerto Rico, Guam anto Filipinas. E filipinanan a haña independiensia anto mei siglo despues Puerto Rico i Guam a keda teritorionan Merikano.
Prome Guera Mundial, Gran depreshon i Di Dos Guera MundialEditá
Na e kuminsamentu di e Prome Guera Mundial na 1914, e Estadonan Uni a keda neutral. Mayoria merikanonan a sympatisa ku e ingles i fransesnan, toch hopi a oppone intervenshon. Na 1917, Merka a djoin e alliandonan, yudando pa kambia e poder kontra di e Podernan Sentral. Despues di e guera e senato no a ratifika e Tratado di Versailles di 1919, ku a establese e luega di nashonnan. E pais a pirsigui e polisia di unilateralismo, kasi pa yega isolashonismo. Na 1920 e movementu di derechonan femenino, a gana un di diesnuebe amandamentu dunando derechonan na e sufrimentu femenino. E prosperidat di e añanan 1920 a kaba den e Crash di Wall Street di 1929 ku a kuminsa ku e depreshon grandi. Despues di su elekshon n 1932, Franklin D. Roosevelt a responde ku e nobo deal, un rango di posibilidat kresiendo e intervenshon di gobiernu den e ekonomia. E Dust Bowl di mei-mei di e añanan di 1930 a impobrsa mayoria di e kommunidatnan agrikultural anto a kuminsa un nobo ola di migrashon bai parti west.
E Estadonan Uni a keda effektivamentu nuetral durante e Di Dos Guera Mundial su prome parti durante e invashon di Polonia dor di Alemania Nazi na september 1939. Pero a kuminsa duna e Aliadonan material na Mart di 1941 dor di e programa di lend-lease. Na 7 di desember, 1941, e emperio hapones a hasi un atake sorpresa riba Pearl Harbour, esei a kousa ku E.U. a djoin e alliadonan kontra e podernan di axis i kuminsa sera merikanonan ku nashonalidat Hapones. Partisipashon den e guera a kuminsa investonan di kapital anto kapasidat industrial. Entre e mayor kombatantenan, e E.U. tabata e uniko pais ku a bira mas riku luga di mas pober dor di e guera. Konferensianan na Bretton Woods anto Yalta a traha un systema nobo di organisashonan Internashonal ku a pone e Estadonan Uni anto e Union Sovietiko na e sentro di mundu. Ora a gana viktoria den Oropa, a organsia un konferensia na San Francisco ku a produsi e charter di Nashonnan Uni ku a bira aktivo despues di e guera. E Estadonan Uni a traha e prome armanan nuklear, anto a husa nan riba e siudatnan Hapones di Hiroshima i Nagasaki na Augustus di e aña ei. Hapon a perde riba 2 di september, kabando e guera.
Guera frui i politiko di protestaEditá
E Estadonan Uni anto Union Sovietiko a bringa pa poder despues di e Di dos Guera Mundial den e Guera Friu, dominando e aktividat militar di Oropa dor di NATO anto e pakto di warsaw. E Estadonan Uni a promove demokrasia liberal i kapitalismo anto e Union Sovietiko a promove Komunismo anto un ekonomia plania. Tur dos a supporta diktadura anto a kuminsa gueranan di proksi. Tropanan Merikano a bringa kontra China kommunista den e Guera di Korea di 1950-53 E kas di aktividatnan in-amerikano a persigui den investigashonan ku un subdivishon na banda links politiko, mientras ku senator Joseph McCarthy a bira un kabesante di e sentimiento anti-kommunismo.
Na 1961 e lansamentu Sovietiko di e prome buelo spasial humano a promove e presidente John F. Kennedy su yamada pa e Estadonan Uni bira e prome pa pone un homber riba Luna, esaki a wordu hasi na 1969. Kennedy tambe a mira un showdown nuklear ku misilnan sovietiko na Cuba. Mientras Merka a sigui krese ekonomikamente. Un kresementu den bringamentu pa derechonan civil di Afro-Merikano, symbolisa i dirigi dor di hendenan manera Rosa Parks, Martin Luther King, Jr., i James Bevel, no a husa violensia pa konfronta segregashon i diskriminashon. Siguiendo e assasinashon di Jogn F. Kennedy na 1963, e akto di derecho sivil anto e akto di derecho di vota a wordu pasa dor di Presidente Lyndon B. Johnson. Johnson anto su suksedor, Richard Nixon, a expande e guera na Asia lage bira e guera sin sukseso di Vietnam. Un movementu kontra-kultural di e añanan 1960 a krese di fiul dor di e opposishon di e guera, nashonalismo pretu anto e revolushon seksual. Betty Friedan, Gloria Steinem, anto otronan a kuminsa ku un movementu di femminismo nobo ku a buska igualdat pa muhenan na nivel politiko, sosial, i ekonomiko.
Komo resultado di e skandal di Watergate na 1964 Nixon a bira e prome presidente ku a kita for di su trabou riba karganan di obstrukshon di justisia anto abusu di poder; e tabata sigui dor di vice presidente Gerald Ford. E administrashon di Jimmy Carter di e añanan 1970 tabata marka den e stagnashon di e crisis di Iran. E elekson di Ronald Regan komo presidente na 1980 a kuminsa ku un kambio bai rechts na Merka, reflekta dor di kambionan grandi den belasting anto prioridat. Su di dos termino den offisina a trese e prosesonan diplomatiko ku Iran i Union Sovietiko na e guera friu mas serka di pas te ku e kolapso di e Union Sovietiko.
Era contemporarioEditá
Bou di presidente George H. W. Bush, e Estadonan Uni a tuma un rol lideral den e Guera di Golfo, E ekspanshon ekonomiko mas grandi di E.U. di 1991 te ku 2001. Enkompesa dor di e adminsitrashon di Bill Clinton. Un skandalo seksual a impeacha Bill Clinton na 1998 pero toch e la keda na offisina. E elekshon presidenshal di aña 2000, un di esunnan mas serka den historia merikano tabata resolve pa un desishon di e korte suprome, yiu di George H. W. Bush, a bira presidente.
Riba 11 di September 2001 terroristanan di al-Qaeda a dal e World Trade Center na e suidat di New York City anto e The Pentagon banda di Washington, D.C., matando kasi tres mil hende. Komo konsekuensia, e Administashon Bush a lansa un Guera kontra Terorismo global. Na oktober di 2001 forsa merikano a Lansa un Guera na Afghanistan removiendo e Taliban for di e gobierno anto kampamentu di train di al-Qaeda. Insurgirante Taliban te ahinda ta sigui bringa un guera di guerilla kontra Merka. Na 2002, e administrashon Bush a kuminsa bringa kontra kambio di e regime na iraq riba tereno kontroversial. Sin steun di NATO of di e UN, Bush a organisa un koalishon di e kerientenan anto a ataka iraq na 2003, removiendo e diktator Saddam Hussien. Na 2005, Orkan Katrina a kausa danjo severo banda di e Kosta di Golfo di e Estadonan Uni, anto devastando New Orleans. Na 4 di November, 2008, den un reseshon global, Barack Obama a wordu elekta presidente. E ta e prome Afro-Merikano ku a bira presidente. Na 2010 e la mira e enaktamentu di reformashon di e struktura di salú anto e reforme di Dodd-Frank riba Wall Street pa protekta e systema finansial. E kibramentu di e drill di cruso Deepwater Horizon den e golfo di Mexico a kuminsa anto a basha hopi zeta den e area na april 2010 birando e desaster di zeta mas grandi na mundu.
Politiko i GobiernuEditá
Estadonan Uni ta e Federashon mas bieu te ahinda funshonando. E ta un republika constitushonal anto un demokrasia representativo, "den kua e mayoria ta manda ta tempera pa derechonan di minoridat protekta pa lei." E gobiernu ta regula dor di un systema di chekmentu i balansa difini pa e konstitushon, ku ta sirbi komo e pais su dokumentu legal supremo. Den e systema federalisto merikano, suidaderonan ta subjekta na tres nivel di gobiernu, federal, estadual, anto lokal; e gobieru lokal su trabou ta wordu dividi entre e gobierny di e "county" anto esun municipal. Den kasi tur kaso, oficialnan ehekutivo i legislativo ta wordu elekta dor di un voto plural dor di e suidaderonan di e distrikto. No tin representashon proporshonal na e nivel federal, anto e ta hopi skars na nivelnan mas abou.
E gobiernu federal ta kompone di tres parti:
- Legislativo: E kongreso bikameral, traha di e senato i e kas di representativo ta traha e leinan federal, ta deklara guera, ta aproba tratado i poder di persigi anto tin poder di impeacha hende anto kita gobernantenan for di nan posishon.
- Ehekutivo: E presidente ta e kommandado en yéfe di e forsa militar, por veta notanan legislativo prome ku nan bira lei, anto ta apunta e miembronan di kabinete anto otro hendenan ku ta administa anto enforsa leinan federal i policianan politiko.
- Judisial: E Korte Supremo anto e kortenan federal mas abou, ku su judicialnan a wordu appunta dor di e presidente ku approbo di e senato, ta interprete leinan anto ta kita esunnan ku nan ta haña inkonstitushonal.
E Kas di representativo tin 435 miembro votando, kada un representado un distikto Congresonal pa un termino di dos aña. Asientonan ta aporshona dor di e estado su poblashon kada dies aña. Te ku e sensus di Merka na 2000, siete estado tabata tin e minimum di un representativo, terwijl California, e estado mas pobloso tabata tin sinkuenti tres. E senato tin 100 miembro ku kada un tin dos senator, elektá na terminonan di seis aña; eenderde di e asientonan di sentato tei pa elekshon kada dos aña. E presidente ta sirbi un termino di kwater aña anto no mas ku dos biaha. E presidente no ta wordu elekta dor di voto direkto, pero dor di un voto di un koligio elektoral un systema ku nan ta determina e votonan anto proporshona nan pa kada estado. E korte supremo, dirigi dor di e yéfe di justisia, tin nuebe miembro, ku ta sirbi bida largu.
E estado governamental ta struktuta den un manera similar; Nebraska unikamente tin un legislatura unikameral. E gobernador (yéfe ehekutivo) di kada estado ta direktamente elekta. Un par di judisialnan anto miembronan di kabinete ta wordu apunta dor di e gobernadornan di nan mes estado, anto otro ta wordu elekta dor di voto popular.
Tur lei anto proseduranan govermental ta subjekta nan un revishon judisial, anto kada lei ku ta un violashon di e konsitushon ta kitá. E teksto original di e Konstitushon ta establese e struktura anto responsabilidatnan di e gobiernu federal anto su relashon ku e estadonan individual. Artikulo unu ta proteha e "gran writ" di habeas corpus anto Arkikulo tres ta garantisa e derecho pa un juisio den tur kaso kriminal. Amandamentunan den e konstitushon ta rekuiri e aprobashon di drie-vierde di tur e estadonan . E konstitushon a wordu mandata binti siete biaha; e prome dies ta traha e billeto di derechonan anto e amandamanetu dieskuater, for di e basis cental di e derechonan individual di kada merikano.
Partidonan, idiologianan i politikonanEditá
E Estadonan Uni a opera bou di un sistema ku dos partido politiko ku kasi tur di su historia. Pa offisinanan elektoral na kasi tur nivel, elekson primera ta skohe e partidonan su nominantenan mayor. For di e elekshon general di 1856, e partidonan mayor tabata e Partido Demokrat funda na 1824, anto e Partido Republikano funda na 1854. For di e guera sivil solamente un di tres partido presedenshal; kantidato anto eks-presidente Theodore Roosevelt, koriendo den e partido progresivo den e elekshon di 1912 a kana ku mas ku 20% di e votonan popular.
Den kultura merikano, e partido republikano ta konsidera e rechts mei-mei of esun konservativo anto e sun demokratiko ta konsidera esun links mei-mei of esun liberal. E estadonan den e parti nort-ost anto e kosta west anto den e region di e Lagonan Grandi ta konosi komo estadonan blou. anto ta relativamente liberal. E estadonan korá di e parti suit anto banda di Rocky Mountiansnan anto parti di mei-mei di e pais ta relativamente konservativo.
E ganado di e elekshon di 2008 tabata demokrat Barack Obama anto e ta e di 44 presidente. Tur presidente prome kune tabata desendi di oropeo. E elekshonan di 2008 a mira e partido demokratiko gana kontrol riba e kas di representatibo anto e sentato. Den e di 111 kongreso, e sentato tabata komprimi di 57 demokrat, dos independiente ku ta atende ku demokrat anto 41 republikano; e kas ta komprimi di 255 demokrat anto 178 republikano (ku dos asiento vakante). Tin 26 gobernado demokrat anto 24 republikano.
Divishonan politikoEditá
E estadonan uni ta un union federal di sinkuenta estado. E diestres estadonan original tabata suksedor di e diestres kolonoanan ku a rebeldia kontra mandato Britaniko. Trempan den e pais su historia, tres nobo estado a organisa un teritorio separa for di e estadonan eksistente: Kentucky for di Virginia; Tennessee for di North Carolina; anto Maine for di Massachusetts. Mayoria di e otro estadonan a wordu traha for di teritorionan obtene dor di kompra di tera di e gobiernu. Un par di eksepshon ta Vermont, Texas, i Hawaii: kada un tabata un republika separa prome ku e la bia den man di e union. Durante e gura sivil , West Virginia a kibra for di Virginia. Anto e estado mas resien, Hawaii a haña su status na 21 di Augustus, 1959. E estadonan no tin e derecho di kita for di e union.
E estadonan ta komprimi e bulko grandi di e pais anto dos otro area ku ta parti di e pais anto ku no ta estado ta e Distrikto di Colombia anto e Distrikto Federal, kaminda e kapital, Washington, ta keda; anto e Atoll di Palmyra un teritorio inhabita pero inkorpora den e pais ku ta keda den e Oceano Pasifiko. E Estadonan Uni tambe tin 5 teritorio grandI afo ku ta: Puerto Rico i e Virgin Islandsnan den Karibe; anto American Samoa, Guam, anto e islanan nort di Mariana den Pasifiko. Esunnan nansé den e teritorionan aki (ku eksepshon di Samoa) ta posesa un identifikashon merikano. Merikanonan bibando den e teritorionan aki tin mes un derecho anto responsabilidat ku esunnan biba den e estadonan; toch nan no ta paga belasting federal anto no ta vota pa e presidente.
Relashon internashonal i militarEditá
E Estadonan Uni di Merka tin una ekonomia mista kapitalista. E PIB den Estadonan Uni di Merka di 14,4 trion di dolarnan ta representa 24% den PIB mundial na merkado di cambio.


text:
Maneho
Akuerdo di Gobernashon – Realisando e maksimo potensial di Korsou
Kòrsou a ekspresá su deseo pa un gobernashon stabil pa kuater aña ku por krea speransa i pone e pais move bai dilanti den bon direkshon atrobe. Un gobernashon ku ta pone atenshon real riba enseñansa, edukashon i formashon di pueblo i alabes atendé e pobresa i divishon ku ta reina. Un gobernashon kaminda bon gobernashon ku mandatarionan íntegro ta krea konfiansa pa ekonomia por krese p’asina Kòrsou por tin e medionan finansiero nesesario pa tur e kosnan ku ta na e pueblo su kurason i ku ta importante pa un komunidat balansá.
Akuerdo di gobernashon vershon final
Maneho pa Propaganda (riba kaya)
Ora Antia a kambia i Kòrsou a bira un pais outónomo den Reino (10 di òktober 2010), e lei ku yama Eilandsverordening Bevordering Openbare en Bescherming Gemeenschap (EBOOBG), a bai riba e lista di leinan ku ta tin mester di kambio. Ku e lei aki, Gobièrnu tabata protehá komunidat di diferente aspekto ku mester a yuda promové pa nos por ta sinti nos kómodo riba kaya. Despues di sinku aña parlamento di Kòrsou a aprobá un lei pa remplasá EBOOBG. E lei aki a bira e ‘Landsverordening Openbare Orde (LOO)’, for di dia 1 di ougùstùs 2015.
Na aña 2016 a traha riba e maneho pa por ehekutá e lei, pa loke ta trata propaganda riba kaya. E maneho ta regulá unda i kon por hasi propaganda riba kaya, na un manera ordená, sin kousa peliger pa tráfiko i segun lei ta preskribí. Download e maneho Reclamebeleid februari 2018
Kriteria pa Teras
Konforme artíkulo 15 di e lei di òrdu públiko “ Landsverordening Openbare Orde (LOO) no ta permití pa pone algu den área públiko sin un pèrmit di Minister di Trafiko, Transporte i Planifikashon Urabon (VVRP). Esaki ta inkluí teras, ya ku e ta enserá ponementu di stul, mesa, etc. den área públiko. Komo ku ta hasi uso di tereno di gobièrnu, mester paga precario tambe. Ounke ku e doño di un establesimentu ta responsabel pa e tipo di muebles etc ku ta ser poné riba e teras, esaki nan tin efekto riba e bista i aparensia di nos área públiko. Nan por asta forma un peliger pa siguridat di peaton i outomobilista. I komo ku ta responsabilidat di Ministerio di VVRP pa perkurá pa nos áreanan públiko ta safe, den bon estado i tin un bon kalidat, ta nesesario pa fiha kriterionan ku un teras mester kumpli kuné. Tur petishon pa teras mester kumpli ku e kriterionan menshoná den e maneho aki. Criteria voor de uitgifte van terrasvergunningen
Maneho di ‘Staandplaatsen’ den Sentro di Suidat
Pa por usa un parti di área públiko na un manera komersial, usando por ehèmpel un stent òf un trùk di pan òf batido, mester di un “standplaatsenvergunning” kual ta ser otorgá dor di Ministerio di Desaroyo Ekonómiko. Pero komo ku ta responsabilidat di Ministerio di Tráfiko, Transporte i Planifikashon Urbano (VVRP) pa perkurá pa nos áreanan públiko ta safe, den bon estado i tin un bon kalidat, ta nesesario pa fiha kriterionan ku un persona ku tin un ‘standplaatsvergunning’ mester kumpli kuné. Standplaatsen 23 dec 2016
Parker den Sentro di Suidat
Nos vishon ta pa den futuro nos Sentro di Siudat ta mas bishitá, pa por tin mas bibienda, mas HORECA i mas aktividat. Pa por logra esei lo mester trese algun kambio den nos sentro di siudat. Un di nan sigur ta pa regla parker na e manera mas efektivo posibel. E dokumento aki ta kontené algun akshon ku nos ministerio lo ke kuminsá implementá pa por remediá e situashon di parker den Punda i Otrobanda. Voorstel parkeermanagement Punda en Otrobanda


text:
Con bo organisacion por participa?
Fundacion, scol, institucion di cuido, centro di bario, grupo di scouting y club di deporte atencion! Ata bo oportunidad pa haci un trabou grandi y riba dje recluta boluntario nobo. Participa cu ARUBA DOET riba diabierna 9 y diasabra 10 di maart 2018. Drecha e speelplein di scol of e speeltuin di centro di bario, bai keiro un dia cu nos grandinan of pasa un man di verf den e cantina di e club di deporte.
Participa cu ARUBA DOET 2018
Registra ta facil! Bai na:
- Login (warda bo datonan di login bon)
- Crea un profil
- Añadi proyecto
- Yena peticion pa haya un sosten financiero
Kico bo tin pa yena?
- datonan di e persona(nan) di contacto di bo organisacion y e trabou;
- un descripcion cla y entusiasma di e trabou;
- cantidad y tipo di boluntario cu bo ta busca.
Despues di esaki, bo trabou lo aparece riba e website. Boluntarionan interesa por inscribi via e website aki pa yuda cu bo trabou.
Contribucion financiero
Bo trabou por yega na remarca pa haya un contribucion financiero di maximo AWG. 1.100 for di Oranje Fonds. Lesa mas.
Mester di yudansa?
Bo tin mester di yudansa pa inventa un trabou, registra trabou riba e website of bo kier sa con pa recluta boluntario? E team di ARUBA DOET por yudabo. Of bo por haci uso di e Tool di Trabou. Aki bo por haya tur tipo di sugerencia y conseho. E Tool di Trabou bo ta haya parti ariba di e pagina aki na bo man drechi.
Tene na cuenta!
Oranje Fonds y CEDE Aruba no por para responsabel pa ningun incidente of daño cu surgi durante ARUBA DOET. Tene cuenta cu e seguridad di bo boluntarionan ora di plania bo trabou. No tuma ningun riesgo. Preferibel laga trabounan tecnico den man di profecionalnan y personanan cu e “know-how”. Por fabor, comunica esaki cu bo boluntarionan.
Bo kier sa mas?
Bo tin pensa di participa cu ARUBA DOET 2018? Bo kier consulta riba e posibilidadnan of ta en busca di inspiracion? Tuma contacto cu e team di ARUBA DOET (T: (+297) 582-7666 / E: info.arubadoet@gmail.com)


text:
ORANJESTAD - Ribadialuna 23 di april, a prome premio di Mini Mega cu su Mega Plus a wordo buska na oficina di Lotto, na Oranjestad. Ta papia aki di e tremendo premio di Afl. 700.000,-. E ticket ganado a wordo bendi na Kira’s Lottery riba diamars, 17 di april, 2018. E numbernan ganado ta 04-20-22-29 Mega Ball 07.
Lotto ta corda bo cu awe nochi tin otro sorteo di Mini Mega y su Mega Plus. Bo por gana 260 mil florin cu 5,- florin, y cu 2 florin mas bo por gana 100 mil florin EXTRA, agregando asina e Mega Plus. Pues awe nochi tin e tremendo jackpot di Afl. 360.000,- florin! Pasa cumpra bo ticketnan trempan y asina evita di para den rij largo mas laat.
ORANJESTAD - Sr. Mario Alcaldo Croes – mihor conoci como Aiky Croes a pasa su gasoline dealership di Savaneta pa su ruman homber Rudy Croes. Durante un evento recien, FMSA a reconoce e dos personanan aki den un ceremonia special. Sr. Croes a inicia su carera den Colony na an?a 1960, como empleado di e gas stacion di su tata Sr. Francisco C. Croes y por ultimo como dealer di e stacion di gasolin na Savaneta, awor conoci como Citgo Savaneta. Un carera di 58 an?a cu seguramente ta di admira. Na mes un momento, FMSA a reconoce Sra. Elva Croes-Tromp—mihor conoci como Sra. Elsa Croes casa di Sr. Aiky Croes, pa su an?anan di servicio na e stacion di gasolin di Savaneta. Sra. Croes a traha 53 an?a na e dealership di famia Croes, el a cuminsa su carera como empleada y despues como accountant di e dealership.
ORANJESTAD -Recientemente Office Systems Aruba a keda completamente cla cu entrega di muebles di skol y tambe tur equipo pa gymzaal na Prinses Amalia Basisschool na Sero Blanco. Tur muebles y equipo di gymzaal a bin di Europa y ta di un calidad duradero. Como cu e instalacion di e gymzaal ta algo hopi specialisa Office Systems Aruba a haci esaki conhuntamente cu un experto di e fabrica pa asina garantiza un bon trabao y seguridad di e muchanan cu ta bai haci uso di e instalacionnan nobo di gymnastiek cu tin.
(ADVERTORIAL)
ORANJESTAD - Lotto, E Loteria di Aruba a entrega un otro premio di 12.500 florin, di e wega Zodiac Merdia, na Maria cu a hunga su numbernan di suerte, 1010 cu signo Libra, na Indio Stewart Lottery San Nicolas. Masha pabien na e feliz ganadora.
ORANJESTAD – E carta di e colegio di supervision financiero CAFT pa haya ‘mas informacion’ riba e nota di cambio di e presupuesto 2018 a bira publico dialuna. Inicialmente a kere cu esaki tabata e conseho di CAFT pa cu e presupuesto y cu esaki a lek caba, siendo cu e mester a keda publica te dia 1 di juni proximo. Pero ta trata e carta otro cu pregunta riba e nota di cambio. Den e carta aki, CAFT ta (mescos cu el a bin ta haci cu otro gobiernonan) pidi e gobierno na turno, pa mas informacion. Pa loke ta e conseho mes riba e presupuesto, gobierno den un comunicado diaranson (manera cu NoticiaCla a raporta caba) a sigura cu esaki no ta uno negativo, pero e referi na e puntonan (algun di nan menciona den e conseho aki) pa tene cuenta cune.
ORANJESTAD -E sorteonan di merdia cu e weganan di 4 cifra di Lotto, ta permiti cu hopi mas hungado tin mas chens pa gana. E hungadonan cu gana por pasa cobra nan premio mesun dia ainda na oficina principal di Lotto na Oranjestad. Esaki ta netamente locual a pasa durante e sorteo di merdia riba 2 di mei.


text:
LIMA, Peru- E ministerio di Salud di Peru e siman aki a declara un alerta epidemologico den e pais completo. Esaki ta pa e aumento den casonan di e sindroma di Guillian Barre.
Autoridadnan di salud a señala cu e aña aki caba ya nan a registra por lo menos 100 caso di e sindroma aki den e pais completo. Pero loke a genera preocupacion di e Ministerio di Salud, segun e vice minister Maria del Carmen Calle, tabata e 15 casonan den e ciudad di Trujillo, den e parti noordoost di e pais, den e ultimo cuatro simannan.
Ya caba nos a inicia e alerta sanitario pa por atende e casonan cu ta presenta cu e sindromanan di Guillian Barre”, segun Calle a declara.
E sindroma di Guillian Barre ta un malesa auto immuun cu ta ocasiona debilidad muscular of paralisis. Aunke e mayoria di e personanan cu a sufri di e malesa ta recupera totalmente, toch tin cierto personanan cu ta keda cu dañonan den e sistema neurologico. Den casonan hopi straño, e por causa morto di e persona, segun e centro pa Control y Prevencion di Malesanan di Merca, CDC.
E sintomanan ta sacamento, diarea, verkoud, dolor muscular, kishikishi y falta di forsa den e musculonan, segun e Minister di Salud.
“Estudionan di laboratorio realisa na muestranan di secrecion, sanger, af y orina, a identifica un probabel tipo di virus, cu ta ataca e tripanan via fecal y ta drenta via boca pa falta di higiena despues di a bay baño”, segun un comunicado di Ministerio di Salud.
Segun CDC, e incidencia di e sindroma di Guillian Barre “ta aumenta cu edad y personanan mayor di 50 aña ta core e risico mas grandi” pa su desaroyo.
Na 2016, e Organisacion Mundial di Salud a bisa cu e virus di Zika ta un di e causanan di e sindroma di Guillian Barre.
Na Peru, pashentnan cu ta presenta sintomanan di e malesa aki ta ricibi e tratamento cu inmunoglobulina y cuater otro pashentnan cu sintomanan ta ricibiendo respiracion asisti, segun e Ministerio di Salud.
E centro Nacional di Epidemologia, Prevencion y Control di Malesa di e Ministerio di Salud a pidi e Peruanonan pa reforsa medidanan di higiena den nan hogar, mas cu tur laba mas despues di a bay baño.
Alerta sanitario na Peru pa casonan di Guillian Barre
LIMA, Peru- E ministerio di Salud di Peru e siman aki a declara un alerta epidemologico den e pais completo. Esaki ta pa e aumento den casonan di e sindroma di Guillian Barre.


text:
Djadumingu 4 di febrüari nos muchanan a desfilá den nos kayanan den e marcha di karnaval hubenil 2018 i manera tur aña di nobo ta e kaso personal di Selikor a hasi e limpiesa despues. E aña akí e marcha di mucha a produsí 8.680 kilo di shushi.
Selikor pa añanan largu ta duna su kontribushon pa engrandesé nos Karnaval. E aña akí un bes mas e kompania a hasi trabounan di limpiesa riba ruta promé ku marcha i djadumingu ku a pasa a limpia henter e ruta ku marcha di mucha a kubri. Pa hasi e trabounan di limpiesa Selikor a uza diferente ekipo pisá. A hasi uso di 2 trùk di shushi, 3 mashin di bari i tambe un trailer trùk ku públiko mes por a yega serka i benta shushi aden. Tambe un tim di Selikor a pasa, promé ku e marcha, pa mara saku di shushi na e drangheknan pa públiko por a usa den kaso nan no a kòrda sali kas ku nan propio saku. A pega un total di 1.000 saku di shushi di 100 liter. A repartí e trabounan di limpiesa bou di 2 tim i kada tim tabata konsistí di mas o ménos 20 persona, bou di guia di un kordinadó.
E promé tim a start na komienso di e ruta na plaza Hariri i e di dos tim a start na altura di Hanch’i Polar. Tambe un tim di 6 persona a yuda Kuerpo Polisial sera/habri kaya. E trabounan di limpiesa a start mas o ménos un ora despues ku e último grupo di mucha a ranka sali. Esaki pa no konglomerá e tráfiko i pa duna e públiko kant’i kaminda tur espasio pa regresá kas, despues di e marcha, sin muchu molèster. Trabounan di limpiesa a kana te ku sigur mei anochi. E trabounan di limpiesa desplegá por ser katalogá komo trabounan grandi
ku ta eksigí bon preparashon i kordinashon i na final di e trabounan por konkluí ku e trabounan a kana bon i sin muchu insidente. Públiko a sòru di hasi uso optimal di e sakunan di shushi na e drangheknan. Tambe Selikor a risibí bon koperashon di Kuerpo Polisial pa e trabounan por a
kana bon. Pa e siguiente marchanan Selikor ta bolbe konta riba koperashon di komunidat den su totalidat pa nos kayanan por keda limpi atras.


text:
Esey ta e danki cu Aruba merece di Venezuela? Ta cuanto tempo mas tin di warda pa e refineria aki habri anto? Di berdad ta dura 2 aña pa por rehabilita un refineria pa e funciona bek atrobe? E momento a yega pa Aruba kizas bisa: “The deal is off”.
Un ex-trahador di Refineria a yega di bisa esaki cla y raspa: “Dia cu mi mira huma sali for di e planta, e ora porfin mi ta convenci cu Refineria di Aruba a habri bek”.
Y e tin razon! Pasobra ya caba na como 7 diferente ocasion, Gobierno anterior a pone “fiesta” pa festeha e apertura di refineria di Citgo na San Nicolas. Hopi fanfaria, hopi musica, y bebemento.
E ultimo “fiesta di apertura” cu nan a tene riba parkinglot di Arubus na San Nicolas, a faya barbaramente. El a ‘backfire’ debi cu pueblo su wowo a cuminza habri. Pueblo ta mirando cu nada ta pasando. Tur hende cu a bay inscribi na Citgo Desk, a keda sin haya trabao. Siendo cu nan ta mira cu di Venezuela si a bin varios trahador… y hasta compania di Venezuela a haya contract cu normalmente ta companianan Arubano tabata haya.
Y awor cu ta dia 17 di Januari 2018.. e pregunta primordial ta bira: Di berdad Aruba tin di sigui biba bao di e smokescreen aki y kere den e sprookje di Citgo su refineria funcionando bek?
For di comienzo caba tin hopi cosnan eroneo cu a socede cu e proyecto aki. Incluyendo e forma con Parlamentarionan mes a wordo laga den scuridad ora cu nan a pidi pa mira e deal cu Citgo.
E centenares di trahadornan cu a acudi na Citgo Desk y cu a keda decepciona, tambe por bisabo con disgusta y totalmente frustra nan ta con e compania ta tratando yiunan di tera.
Tur e storia di beauty and the beast aki ta cuminza duna indicacion cu e ta coriendo mesun rumbo cu e desastrenan di garantia hoteleronan di decada di 1990 cu a costa Aruba miyones.
Y ya caba varios persona ta cuminza mustra nan mes di ta convenci cu e aventura di Citgo pa Aruba ta hole den un claim cu e futuro yiunan di nos lo tin di paga. Ta wordo hasta menciona e suma di $150 miyon.
Pa colmo ultimo dianan tabata circula e rumor cu e corporate office di Citgo Petroleum kier a realoca pa Aruba. Esaki a wordo mira door di hopi como un intento ainda pa laga cierto hendenan keda ‘happy’ na Aruba.
Sinembargo prensa di Houston (Texas) a sorprende tur hende e comienzo di siman aki, cu bao ningun circunstancia e corporate office lo muda pa Aruba. “Citgo says it will keep its headquarters in Houston”.
Tin di corda cu Citgo Aruba tin nada di haber cu Citgo USA. Unico cos cu nan tin comun, ta e mesun doño/accionista, esta PDV Holding.
Sinembargo e desaroyonan rond di PDVSA ultimo lunanan di 2017, a spanta hopi hende na Aruba. Ora cu na November recien, como 6 ehecutivo halto di Citgo y tambe PDVSA a keda deteni na Venezuela, acusa di ta envolvi den actonan di corupcion.
Tur esaki ta pone bo haya e impresion, comosifuera desde Mei 2016 caba Aruba ta ocupa tur e tempo ey ta deal cu suhetonan pa asina pone e refineria cuminza opera. Awor cu nos ta casi 2 aña despues, ainda e movimentonan riba tereno na San Nicolas ta minimo.
Pesey mes, pueblo di Aruba no ta kens mas! Pesey mes pueblo a briya cu su ausencia ora cu a tene Fiesta #7 riba e tereno di Arubus, unda solamente invitadonan so a goza di premium drinks y pasaboca gourmet.
Por corda tambe e promesa di ex-Ministro De Meza, cu a bisa cu boca grandi cu e deal cera cu Citgo ta uno di 80/20. Pues ta percura pa 80% di e trahadornan y companianan cu wordo contrata ta di Aruba, y e resto 20% ta di exterior.
Sinembargo e 80/20 aki nunca a bira realidad. Hopi tristo mes.
E implicacion moral di ta negocia cu e suhetonan aki ta suficiente motibo kizas pa Gobierno di Aruba djis ranca e plug. Shutdown e refineria, cu pa colmo a shutdown hopi tempo pasa caba!
Gobierno anterior a permiti e suhetonan aki pa haci negoshi na forma mahos, pues cu documentonan scondi, yen di gañamento, y awor aparentemente a haci corupcion y horta tambe y pesey varios ehecutivo ta deteni na Caracas.
Y lo peor di tur cos? E compania madre PDVSA no tin ni 25 cent den su cartera! Nan no sa tampoco kico nifica, gasta placa pa upgrade of mantene un facilidad Y e actitud di President di Venezuela, Nicolaas Maduro riba Diabierna dos siman pasa pa cera tur comunicacion aereo y maritimo cu Aruba, ta suficiente motibo pa e isla aki laga tur cos para, y bira lomba y laga nan.
Pasobra full e deal aki ta hole stinki di comienzo!
Tur e noticianan negativo rond di Citgo e ultimo lunanan, ta suficiente pa Aruba su gobernantenan cuminza brainstorm cu wowo mas critico y skerpi, basando nan mes riba cifranan y e desaroyo politico mundial, y tuma un decision.
Si acaso awor caba President Maduro kier haci dificil y tira tur culpa di ‘contrabando’ riba Aruba y no ta haci nada di su banda pa stop e mercancia sali di su puertonan.. kico e lo haci si acaso un dia e refineria habri mes.
Mensahe di e President ta cla y raspa! E ta wordo mira tambe como un survey di dje, pa mira cuanto poder e tin riba islanan ABC, y cu placer e kier mira e gobernantenan di e islanan aki, plus Hulanda, bay na rudia su dilanti.
Den pasado tempo cu Exxon a cera su porta, ya caba Venezolanonan tabata yama e refineria di San Nicolas como un “viejo cafetera”. Nan tabata mire como un Coffeemaker bieu.
Kizas nan tin razon di yame un Cafetera bieu? E tempo a yega awor na 2018 pa check na un forma dinamico, un otro meta pa e tereno di refineria na San Nicolas. Kizas e por bira un Datacenter gigantesco pa Apple? Of kizas pa Microsoft of hasta Google? Aruba lo por beneficia di ta conecta na e top di submarine data cables cu Zuid America.
Awor pa colmo tin tambe e movimento nobo pa crea fabrica nobo di bateria pa energia renobable. Kizas aki por pensa riba un oferta na e compania Tesla pa habri un fabrica di nan mundialmente famoso bateria na Aruba? E fabrica lo tin su mesun Waf pa asina exporta nan pa Zuid America.


text:
ORANJESTAD – Ayeranochi na Staples Center na Los Angeles a tuma lugar e di 67 edicion di e NBA All Star Game,...
ORANJESTAD – E representantenan di Aruba Arnaldo Libert y Hemradj Mulai a keda prome y di dos lugar den nan categoria den...
ORANJESTAD – E deporte di baseball ta goza di un acogida grandi e ultimo anjanan mirando cuanto hungador professional Aruba tin den...
ORANJESTAD – Tur anja e expectativa nan ta halto pa e ekipo di Boston Red Sox. Anja pasa no tawata e mihor...
ORANJESTAD – Un otro temporada di baseball Little League lo inicia pa nos hoben peloteronan na Aruba ora cu diabierna awor, Aruba...
ORANJESTAD – Atleta di elite di bodybuilding Hemradj Mulai y Adrienne Fräser den pleno preparación durante entrenamento na gym di Bodytech na Colombia pa...
ORANJESTAD – E hoben pelotero di Aruba Christian Diaz y Urving Kemp cu ta forma parti di e ekipo di Curacao Neptunes...
ORANJESTAD – E orguyo Arubano Xander Bogaerts ta evita arbitrahe di salario y ta jega na un acuerdo cu e ekipo di...
ORANJESTAD – E Campeonato di Aruba Little League (ALL) ta ranca sali diasabra 13 di januari cu e categorianan di 13-14 aña...
ORANJESTAD – Un otro sonjo di un hoben pelotero di Aruba ta bira realidad ora cu e ekipo di Tampa Bay Rays...
Sarah-Quita Offringa den commercial di Brunotti
Tiger Taekwondo International Aruba Open 2018
Baseball Junior y Senior division atraves di DiarioTV
Aruba North Little League (ANLL) satisfecho cu e campeonato tras di lomba y ta cla pa weganan di Interleague
SWS Aruba Sprint Cup #3 tabata un exito !
Diasabra awo ta e Gran Clasico di Aruba
Wally Vrolijk gara un biaha mas cu PED (Performance Enhancing Drugs)
STARS CMB TA TITULA CAMPEON JUNIOR 13-14
Grasshoppers ta gana Stars den extra inning
Riangela Flanegin ta join Team Kingdom of The Netherlands
Didi Gregorius e mihor shortstop di momento
Atletanan di 12&U di Barracudas Aruba a briya na e competencia di Carifta 2018
Grandioso Baseball Bingo diasabra 5 di mei na Club Caiquetio organisa pa ANLL
Stadion Nadi Croes/Crismo Angela den mal estado
Xander Bogaerts recuperando cu homerun den AAA.
Stars CMB y QCC Grasshoppers den e gran final di Junior
Copa John Merryweather ta cai riba dia di Rey


text:
Fe | Amor | Speransa
Dios ke pa nos impaktá mundo; pa nos kambia nos bida 180 grado. Dios ke pa nos skohe pa un Rumbo Nobo. "Un hende ku ta uní ku Kristu ta un kreashon nobo. E kosnan di ántes a pasa bai i loke ta nobo a yega." 2 Kor 5:17
Pa medio di e series di video nan aki mi ke motiva boso ku e palabra di Dios i asina yuda boso konose Kristu mas tantu, tuma desishonnan ku ta honra E i biba un bida den viktoria, yen di bendishon abundante.
1 Video Nobo Kada Luna!
Korda Like, Share i Laga bo Komentario